b"\n_START_ARTICLE_\nRevelatge de la fotografia en color\n_START_PARAGRAPH_\nEl revelatge de la fotografia en color \xc3\xa9s el proc\xc3\xa9s que cal dur a terme perqu\xc3\xa8 la imatge en negatiu en color es faci visible en la placa o pel\xc2\xb7l\xc3\xadcula fotogr\xc3\xa0fica impresa. A aquest proc\xc3\xa9s tamb\xc3\xa9 se'l coneix amb el nom de revelatge cromog\xc3\xa8nic._NEWLINE_Tant els negatius de les pel\xc2\xb7l\xc3\xadcules en color com els monocroms de pel\xc2\xb7l\xc3\xadcules d'imatge colorant es poden revelar amb el mateix equip qu\xc3\xadmic de revelatge: el C-41.\n_START_SECTION_\nFuncionament\n_START_PARAGRAPH_\nEn la primera soluci\xc3\xb3, el revelador de color, els agents reveladors creen una imatge fosca i platejada (com en el revelatge monocrom\xc3\xa0tic) per\xc3\xb2, en aquest l\xc3\xadquid per a pel\xc2\xb7l\xc3\xadcules en color, els agents s\xc3\xb3n empobrits perqu\xc3\xa8 reaccionin amb els copuladors colorants amb els quals, simult\xc3\xa0niament, componen una imatge acolorida amb un colorant diferent a cada capa d'emulsi\xc3\xb3 (verda, roja i blava). A aquesta reacci\xc3\xb3 se l'anomena revelat cromogen. En la seg\xc3\xbcent soluci\xc3\xb3, el blanquejador, el proc\xc3\xa9s de revelatge s'interromp i la subst\xc3\xa0ncia negra-platejada  restant es converteix en halurs de plata. Aquests es revelen, la qual cosa permet que els colors complementaris (groc-magenta-cian) es formin en cada capa corresponent al seu color. La plata i els halurs restants s'extrauen i queden els colorants. Finalment, netegem la pel\xc2\xb7l\xc3\xadcula per a eliminar el fixador i totes les mat\xc3\xa8ries primeres solubles, i l'esbandirem amb estabilitzant per millorar l'estabilitat del colorant i endurir l'emulsi\xc3\xb3.\n_START_SECTION_\nRevelatge de fotografia en color\n_START_PARAGRAPH_\nEl procediment \xc3\xa9s molt similar al del revelatge de la fotografia en blanc i negre, per\xc3\xb2 es necessita un equipament m\xc3\xa9s especialitzat com, per exemple, una ampliadora de color."